Shahram Shaygani

Shahram Shaygani (født 1968 i Teheran, Iran) er en iransk-norsk lege, psykiater og forfatter. 

Shaygani kom til Norge som asylsøker i 1988, tyve år gammel.

Han er utdannet lege fra Universitetet i Oslo, spesialist i psykiatri, spesialist i rus og avhengighetsmedisin, og har også utdannelse som psykoanalytiker. Shaygani har arbeidet i mange år med pasienter som lider av rusmiddelavhengighet og psykiske lidelser. Han har også arbeidet med psykose og personlighetsforstyrrelse. Sammen med psykiater og gruppeanalytiker Per Føyn har han skrevet boken Psykodynamisk behandling av ruslidelser, som ble gitt ut av Universitetsforlaget i 2010. 

Shaygani har i tillegg undervist og holdt kurs i tema rus/psykiatri, transkulturell psykiatri/psykoterapi, og forholdet mellom religion og psykiatri. Fra 2016 har Shaygani vært aktiv som samfunnsdebattant, og har skrevet en rekke kronikker om integrering, sekularisme og religionskritikk. 

Sammen med en del sekulære innvandrere og nordmenn, startet han organisasjonen Senter for Sekulær Integrering (SSI) i 2016, men han sluttet i organisasjonen etter et par år. Han har senere skrevet flere kronikker sammen med filosof Farhan Shah, og har advart mot en antidemokratisk og de-humaniserende språk og holdning hos mange som driver med kritikk av islam i Norge. 

 Referanser 

Kategori:Psykiatere
Kategori:Personer fra Teheran